cyanic-selkie/wikianc huggingface dataset:
Alister Hardy
Uskonnon tutkimus
Siitä saakka, kun Hardy nuorena kävi koulua Oundle Schoolissa, hän oli koko ikänsä kiinnostunut henkimaailman ilmiöistä, mutta tietoisena siitä, että tiedeyhteisö pitäisi hänen käsityksiään perusteettomina, hän piti ajatuksensa omana tietonaan eläkkeelle siirtymiseensä sakka, lukuun ottamatta muutamaa luentoa, jotka hän oli pitänyt aiheesta jo sitä ennen. Lukuvuosina 1963–1964 ja 1964–1965 hän piti Aberdeenin yliopistossa uskonnon kehityksestä Giffordin luennot, jotka myöhemmin julkaistiin kirjoina nimeltä The Living Stream ja The Divine Flame. Nämä luennot osoittivat hänen kiinnostuksensa uskonnollisiin kysymyksiin palanneen täysin. Vuonna 1969 hän perusti Oxfordin yliopiston Mancehster Collegeen uskonnollisten kokemusten tutkimusyksikön. Se aloitti toimintansa perustamalla tietokannan uskonnollisista kokemuksista ja jatkaa edelleen niiden luonteen ja merkityksen tutkimusta Lampeterin Walesin yliopiston yhteydessä. Vuonna 1973 Hardy tapasi A. C. Bhaktivedanta Swami Prabhupadan ja muita Hare Krishna -liikkeen edustajia ja keskusteli heidän kanssaan Veda-kirjoista ja Rabindranath Tagoresta.
Joshua Richmond
Joshua Ricmond on saavuttanut kaksoistrapissa monia MM-mitaleita. Poikien sarjassa kilpaillessa hän saavutti Nikosiassa 2003 joukkuepronssia ja Lonatossa 2005 henkilökohtaisen maailmanmestaruuden ja joukkuepronssin. Miesten sarjassa Richmond on saavuttanut Zagrebissa 2006 joukkuemaailmanmestaruuden ja Nikosiassa 2007 henkilökohtaisen pronssin.
Klaus Mann
Klaus Mann rakastui 1932 ja hänellä oli suhde Ruoveden Pekkalan kartanon tilanomistaja Hans Aminoffin (1904–1968) kanssa. Klaus ja sisarensa Erika vierailivat Suomessa 1932 ja tekivät Aminoffin kanssa pitkän kiertomatkan ympäri Suomea. Matkakokemukset julkaistuivat myöhemmin Klaus Mannin teoksessa "Flucht in den Norden" (1934). Kun Aminoff päätti vastentahtoisesti mennä naimisiin ja perustaa perheen, Mann oli katkerasti pettynyt.
Killarneyn kansallispuisto
thumb|Killarneyn järvet nähtynä Ladies Viewistä. Killarneyn kansallispuisto on yksi Irlannin kuudesta kansallispuistosta. Se sijaitsee Kerryn kreivikunnassa saaren lounaiskärjessä. Puiston 10 200 hehtaarin alueeseen kuuluvat Irlannin korkeimmat vuoret, Macgillycuddy’s Reeks, jotka kohoavat yli kilometrin korkeuteen.
Virginia City (Montana)
Kunnan alkuvaiheet
Vuosina 1865–1875 kunta toimi Montana Territorion pääkaupunkina. Vuonna 1875 pääkaupunki siirrettiin kuihtuneesta kultakuumekaupungista Helenaan.
Airsoft-ase
Asevalmistajia ovat on muuan muassa Tokyo Marui, A&K, Academy, AGM, AIM, Air, ARES, Both Elephant, Classic Army, Cyma, Dboys, Double Eagle,GSG, G&G, G&P, Lonex, Galaxy, HFC, ICS, Inokatsu, JG (Jing Gong), Kalash (Dboys AK-mallisarja), KHC, King Arms, KSC, Kuan-Ju Works, KWA, KWC, Lorcin, Madbull Airsoft, Maruzen, Marushin, Smokey’s, Springtime, Specna Arms, SRC, Star, Swiss Arms/CyberGun, Systema, Tanaka, TOP, UHC, Umarex, VFC (ent. GB-tech), Warrior, Well, Real Sword ja Western Arms.
Sähköviritteiset aseet
Pelikäyttöön riittävän laadukkaat sähkötoimiset pistoolit (AEP = Automatic Electric Pistol) saatiin markkinoille vuonna 2005. Nykyään tällä periaatteella toimivina on saatavilla sekä pistooleita (TM G18c, TM M93R ja TM USP) että minikonepistooleita (TM MP7A1, TM Vz61 Scorpion ja TM Mac-10). Myös useat ns. kiina-valmistajat ovat kopioineet Maruin AEP sarjaa. Edellä mainituissa toimii pienoiskokoon ahdettu rataslaatikko, joka on toimintaperiaatteeltaan isompien aseiden kanssa vastaava ja niitä pyörittää 7,2 voltin akulla varustettu moottori.
Sähköviritteisiä aseita (kuten muitakin) voidaan myös muokata, mikä tarkoittaa aseen muuntamista käyttäjälle mieleisemmäksi. Kustomoinniksi lasketaan jokainen sellainen aseeseen tehty muutos minkä jälkeen ase ei ole samanlainen kuin kaupan hyllyltä ostettaessa. Muokattaessa aseen käyttömukavuutta, ergonomiaa, ulkonäköä, tehoa tai muuta ominaisuutta pyritään parantamaan. Sähköaseet ovat pelikentillä yleisimpiä niiden helppouden ja käyttö/ylläpitokustannuksien vähäisyyden vuoksi; tämän takia niitä myös viritellään muita useammin. Monet rakentavat itse airsoft-aseen. Se tehdään usein vanhan ja tunnetun mallin mukaan eli esim. Suomi-konepistooli tai jokin muu historiallinen ase, joiden rakentaminen vaatii paljon aikaa ja rahaa.
Airsoft-aseissa käytettävät kaasut
Teoriassa kaasuaseet eivät toimi +2 °C:n alapuolella, ja jotkut valmistajat poistavat takuun, jos asetta käytetään alle kahden asteen lämpötilassa. Käytännössä ainakin KWC-aseet toimivat jopa −25 °C:ssa, joskaan eivät niin hyvin kuin lämpimässä. Nykyään valmistetaan CO2-kapseleilla toimivia aseita, jotka toimivat varmemmin pakkasella.
Kaasutoiminen Blowback (Gas Blowback)
Kaasutoiminen Blowback (GBB = Gas BlowBack) on airsoft-aseista toiminnaltaan autenttisin. Ammuttaessa luisti iskee taaksepäin kuten oikeassakin aseessa ja palautuessaan se lataa seuraavan kuulan piippuun kunnes kuulat loppuvat lippaasta, ja luisti lukittuu taka-asentoon. Käyttövoimaa kaasutoimiseen aseeseen antaa yleensä aseen lippaaseen erillisistä pulloista täytettävä nestekaasu- tai hiilidioksidipatruuna, joskus myös ulkoisesta säiliöstä tuleva hiilidioksidi tai paineilma.
Kaasutoiminen ei-blowback (Non-Blowback)
NBB-kaasuase (Non-BlowBack) on GBB-kaasuasetta yksinkertaisempi ja yleensä halvempi. Aseen luisti ei liiku ammuttaessa ja ase virittyy liipaisinta painamalla; samalla lippaasta nousee kuula koneistoon. NBB-aseet eivät ole kovinkaan herkkiä rikkoutumaan, koska niissä liikkuvien osien määrä on pieni ja koneisto yksinkertaisempi. Tehossa NBB-aseet eivät juurikaan häviä GBB-aseille.
Rataslaatikko
Rataslaatikko on alun perin Tokyo Maruin kehittämä konsepti, joka mahdollistaa esimerkiksi piipun vaihtamisen rattaisiin koskematta. Rataslaatikon sisällä on kolme ratasta: kartioratas (bevel gear), alennusratas (spur gear) ja viritinratas (sector gear) sekä mäntä, jousi, sylinteri, liipaisinkoneisto ja suutin. Joissakin versioissa moottori on kiinnitetty rataslaatikkoon.
Moottori
Moottori on useimmiten sijoitettu aseen pistoolikahvaan rataslaatikon alapuolelle. Se toimii akun antamalla 7,2–14,4 voltin jännitteellä ja on hyvin nopea. Aseet ampuvat yleensä 500–1 500 laukausta minuutissa. Moottori pyörittää koneistoa alennusrattaan kautta.
Hop-up -koneisto
Hop-up on piipun alkupäässä, yläpinnassa sijaitseva pieni kuminen tai metallinen nystyrä, joka antaa kuulalle takakierteen. Takakierre luo nostetta, mikä kaartaa kuulan lentorataa ylöspäin.
Mid-Cap -lipas
Mid-Cap -lippaat ovat tavallisten lippaiden näköisiä ja toimivat melkein samalla periaatteella kuin tavallisetkin lippaat, mutta niissä lippaan sisällä oleva jousi/syöttömekanismi on kaksirivinen joten niihin mahtuu enemmän kuulia. Yleinen kuulakapasiteetti on 70–150 kuulaa. Näissä lippaissa on tavallista enemmän syöttöhäiriöitä.
Etelä-Amerikka
Ilmasto ja kasvillisuus
Eteläisen Etelä-Amerikan lauhkeilla ja subtrooppisilla alueilla on laajoja harvakseen puita kasvavia ruohostomaita. Argentiinan pampa on hyvä esimerkki tällaisesta alueesta. Maanosan länsiosa on hyvin kuivaa aluetta, ja siellä sijaitsevassa Atacaman autiomaassa kasvillisuus on harvaa. Etelä-Chilessä on lauhkean vyöhykkeen sademetsää.
Väestö
Aasiasta muinaista Beringinsalmen maakannasta pitkin Etelä-Amerikkaan tulleet intiaanit ovat mantereen alkuperäisasukkaita. 1600-luvulta Etelä-Amerikkaan muutti paljon uudisasukkaita Espanjasta ja Portugalista tuoden mukanaan maatalouden työvoimaksi afrikkalaisia. Euroopasta 1900-luvulla saapuneet siirtolaiset muodostivat muuttajien enemmistön. Myös Aasiasta tuli muuttajia. Argentiinassa italialaisten jälkeläiset ovat merkittävä ryhmä. Perussa ja Brasiliassa puolestaan japanilaiset ovat paikallisesti merkittäviä ryhmiä.
Maatalous
pienoiskuva|[[Kahvipensaat|Kahvi on yksi Etelä-Amerikan tärkeimmistä vientituotteista.]] Mantereen pohjoisosissa tuotetaan nykyään banaaneja, mangoja, sokeria ja kumia, kun taas etelän lauhkealla vyöhykkeellä kasvatetaan hedelmiä ja vehnää. Brasiliassa sokeriruokoa käytetään myös biopolttoaineiden valmistamiseen. Myös soija on merkittävä vientituote. Brasilia on lisäksi maailman suurin kahvintuottaja.
Keinokastelu on tärkeää etenkin lännessä, Chilessä, Perussa ja Ecuadorissa. Mantereen metsiä hakataan puutavaran takia ja etenkin Amazonin alueen hakkuiden nopeudesta ja laajuudesta luonnonsuojelijat ovat huolissaan.
Myös Kolumbian huumausaineiden viljely on kansainvälinen huolenaihe.
Chicago
Historia
Kaupungin kasvu liittyi 1800- ja 1900-luvuilla esiintyneeseen asutuksen laajentumiseen maan läntisempiin osiin. Chicagosta muodostui merkittävä kaupunki idästä päin saapuvien asukkaiden ansiosta. Chicagoon kyettiin matkustamaan Isojenjärvien kautta ja myöhemmin rautateitse. Chicagon historiassa lihanjalostuksella on rooli, sillä keskilännen siankasvattajat toivat siat teurastettaviksi Chicagoon, josta lihatuotteet kuljetettiin idän asutuskeskuksiin. Kaupunki nousi 1920-luvulla kansainväliseen kuuluisuuteen pahamaineisten gangsteriensa ja korruptionsa vuoksi. Ennen Las Vegasin kasvua Chicago oli Yhdysvaltojen merkittävä viihde-elämän keskus.
Liikenne
Chicago on päätepiste usealle Interstate-tielle, kuten I-55 ja I-57 ja sen poikki kulkee mm. I-90 ja I-80.
Carnegie Hall
Historiaa
Carnegie Hallissa on pitänyt konsertteja muun muassa Benny Goodman, Maria Callas, Judy Garland, Édith Piaf, Duke Ellington, The Beach Boys, Karita Mattila, Shirley Bassey ja Ike & Tina Turner.
Alexandre Dumas (vanhempi)
Alexandre Dumas vanhempi, koko nimeltään Dumas Davy de la Pailleterie (24. heinäkuuta 1802 Villers-Cotterêts, Ranska – 5. joulukuuta 1870 Puys, Seine-Maritime, Ranska), oli romantiikan ajan ranskalainen romaanikirjailija. Hänen kuuluisimmat teoksensa ovat Kolme muskettisoturia ja Monte-Criston kreivi.
Ari Ruoho
Hän on työskennellyt ulkomailla muun muassa Indonesiassa, Ranskassa, Amerikassa ja Norjassa.
Yö (yhtye)
Yö on vuonna 1981 Porissa perustettu suomalainen rockyhtye, joka kuuluu pitkäaikaisimpiin ja suosituimpiin suomirock-yhtyeisiin. Yö kuului alkuaikoinaan 1980-luvun alussa niihin lyhyen punk-aallon vaikuttamiin suomirock-yhtyeisiin, jotka pian lähtivät kehittämään yleisnimityksenä ”uusi aalto” -tyyppistä suuntaa musiikilleen. Yhtye julkaisi 23 studioalbumia.
Yhtyeen suosituimpia kappaleita ovat muun muassa ”Likaiset legendat I”, "Joutsenlaulu", ”Niin paljon me teihin luotettiin”, ”Tia-Maria”, ”Ihmisen poika”, ”Särkyvää”, ”Rakkaus on lumivalkoinen”, ”Tie sydämeeni”, ”Rakkautta vain?” ja ”Parrasvalot”.
Hakulisen eroamisen jälkeen
Yön keikkamäärät olivat pudonneet puoleen eli kuuteenkymmeneen keikkaan vuodessa, ja samalla yhtyeen tulot puolittuneet. Jani Viitanen pääsi Costello Hautamäen ja Mika Sundqvistin studiotyöoppiin, ja Lindholm oli osapäivätöissä, mutta Rauängillä ja Lehtirannalla ei ollut muuta työtä. Syksyllä Yö teki Johnny Lee Michaelsin, Giddyupsin ja Alice in Wastelandin kanssa Fun Rock Tourin. Kiertue ei tuottanut paljon. Vuonna 1989 Olli Lindholm toimi siivoojana Servi Systemsissä ja sai työparikseen ex-Skädäm laulajan Jukka "Frogley" Mänty-Sorvarin.
Olli Nuorto
Nuorto pääsi ylioppilaaksi 1927 ja valmistui filosofian maisteriksi 1931. Hän toimi Helsingin Sanomien palveluksessa arvostelijana ja pakinoitsijana 1928–1931, oli Yleisradion ohjelmapäällikön apulaisena 1934–1938 ja vuodesta 1939 Finlandia Uutistoimiston kirjallisen osaston toimittajana.
Olli Nuorto oli naimisissa 1936–1938 kirjailija Helvi Erjakan kanssa.
József Deme
Deme edusti Unkaria Münchenin kesäolympialaisissa 1972, Montrealin kesäolympialaisissa 1976 ja Moskovan kesäolympialaisissa 1980. Münchenissa 1972 hän saavutti hopeaa 1 000 metrin kajakkikaksikossa parinaan János Rátkai. Montrealissa 1976 hän sijoittui Rátkain kanssa kajakkikaksikon 500 metrillä viidenneksi. Unkarin joukkueeseen 1 000 metrin kajakkinelosessa Deme kuului Montrealissa 1976 ja Moskovassa 1980.
Deme saavutti kaksi maailmanmestaruutta 1 000 metrin kajakkikaksikossa ja -nelosessa Tampereella 1973. Samoissa kilpailuissa hän voitti myös hopeaa 500 metrin kajakkikaksikossa. Méxicossa 1974 Deme sai hopeaa 500 metrin kajakkikaksikossa ja pronssia 1 000 metrin kajakkinelosessa. Belgradissa 1975 hän saavutti kaksi pronssia 1 000 metrin kajakkikaksikossa ja -nelosessa.
Suomalaisen elokuvan festivaali
2016
Huhtikuun 7.–10. 2016 pidetyillä festivaaleilla juhlittiin tapahtuman 25-vuotispäiviä teemoina fantasia ja komedia. Genren elokuvista näytettiin muun muassa Kuningas jolla ei ollut sydäntä (1982), Lumikuningatar (1986) ja Pelikaanimies (2004). Niiden ohjaajat Päivi Hartzell ja Liisa Helminen olivat tapahtumassa mukana. Ohjaajista oli esillä myös Veli-Matti Saikkonen, ja hänen filmeistään esitettiin muun muassa Takiaispallo (1970) ja Manillaköysi (1976). Oman kolmen elokuvan carte blanche -ohjelmiston oli valinnut näyttelijä Esko Salminen. Sotienjälkeisiä elokuvia tuotiin esiin seminaariteemalla ”Kahvi, ryyppy ja huumori – suomalaisia nautintoja 1950-luvun elokuvassa”.
Ilmanvastus
thumb|300px|Kappaleen aiheuttama ilmanvastus riippuu monen muun tekijän ohella [[ilmanvastuskerroin|ilmanvastuskertoimesta. Tasaisen pyöreän levyn ilmanvastuskerroin ilmavirtauksessa kohtisuoraan levyä vastaan on noin 1,17.]] Ilmanvastuksella tarkoitetaan kappaleen liikettä vastustavaa voimaa, joka aiheutuu kappaleen pinnan ja ilman välisestä vuorovaikutuksesta.
Kolumbian intiaanikulttuurit
thumb|240px|Varhaisia Etelä-Amerikan kulttuureja. Kolumbian intiaanikulttuurit olivat varhaisia kulttuureita nykyisen Kolumbian alueella ennen eurooppalaisten valtakauden alkua alueella.
Obiora Aniche
Aniche pelasi vuosina 1995–1997 Veikkausliigassa 44 ottelua ja teki 12 maalia edustaen HJK:ta. Hän teki ensimmäisen liigamaalinsa ensimmäisessä liigaottelussaan 5. heinäkuuta 1995, kun HJK pelasi kotonaan 1–1-tasapelin TPV:tä vastaan. Aniche oli saavuttamassa SM-pronssia kaudella 1995 ja Suomen-mestaruutta kaudella 1997. Kaudella 1996 Aniche teki HJK:n säilymisen ratkaisseen maalin liigakarsinnassa HIK:ta vastaan. Lisäksi Aniche voitti HJK:ssa Suomen Cupin 1996.
Joulu (kokoelmalevy)
Joulu on vuonna 2017 julkaistu suomalainen joululauluja sisältävä kokoelma-albumi. Albumi nousi vuoden 2017 viimeisellä viikolla Suomen virallisen albumilistan ensimmäiselle sijalle.
Gustaf Waldemar Boijer
Boijerin vanhemmat olivat kaupunginviskaali Julius Engelbrekt Boijer ja Eva Selin. Hän pääsi ylioppilaaksi Helsingin ruotsalaisesta reaalilyseosta 1884 ja suoritti Helsingin yliopistossa oikeustutkinnon 1888. Boijer sai varatuomarin arvon 1891.
Boijer oli naimisissa vuodesta 1900 Virosta kotoisin olleen Thyra Roeperin kanssa.
Yhdistymisvapaus
Määrittely
Myös lasten yhdistymisvapautta on rajoitettu lailla.
Anhur
Yksi Anhurin arvonimistä oli "Vihollisten teurastaja". Anhur kuvattiin parrakkaana miehenä, joka piti päällään kaapua ja nelisulkaista päähinettä, kädessään keihäs tai peitsi, joskus myös leijonapäinen jumala (voiman symboli). Joissain kuvauksissa kaapu muistutti enemmänkin kilttiä.
Kielletty hedelmä
pienoiskuva|280px|[[Jan Brueghel ja Peter Paul Rubens, Aatamilta ja Eevalta syömässä Hyvän ja pahan tiedon puun hedelmiä.]] Kielletyksi hedelmäksi kutsutaan Raamatun ensimmäisessä Mooseksen kirjassa esiintyvän Hyvän ja pahan tiedon puun hedelmiä. Jumala kielsi kuoleman uhalla Aatamilta ja Eevalta niiden syömisen. Käärmeen väitettyä Eevalle, että hedelmien syöminen ei johtaisikaan kuolemaan vaan hyvän ja pahan tietämiseen, he söivät niitä kuitenkin. Rangaistuksena Jumala karkotti heidät Eedenin puutarhasta. Tapahtumaa kutsutaan syntiinlankeemukseksi, ja siihen liittyy myös perisynnin käsite.
Kielletty hedelmä kuvataan usein omenana, vaikka Raamattu ei erittele sen lajia.
Kustannustoimi
Yhdysvaltalainen kustantaja Richard Nash määrittelee kustantamisen siten, että se ei ole kirjailijoiden sanojen painamista paperille ja niiden myymistä eteenpäin lukijoille, vaan se on sitä, että kirjailija ja lukijat saatetaan yhteen.
Krimin silta
Räjähdys sillalla lokakuussa 2022
Varhain aamulla 8. lokakuuta 2022 Kertšinsalmen sillalla tapahtui voimakas räjähdys tai räjähdyksiä, ja tämän seurauksena polttoainetta kuljettanut tavarajuna syttyi tuleen. Palo levisi yhdestä polttoainevaunusta yhteensä seitsemän säiliövaunun paloksi. Venäläisarvion mukaan pommiräjähdys olisi tapahtunut alun perin kuorma-autossa, mutta suomalaisen kenraalimajuri Pekka Toverin mukaan asiasta ei ollut varmaa tietoa.
Ukrainan armeijan komentajat olivat kertoneet jo kesäkuussa 2022 aikeistaan iskeä siltaan. Kiovan hallituksen viranomaiset juhlivat iskua: presidentti Volodymyr Zelenskyin avustaja Myh’ailo Podoljak sanoi siltaiskun olevan ”vain alkua” ja että ”kaikki laiton on tuhottava”. Nimetön ukrainalainen viranomainen kertoi The Washington Postille, että Ukrainan armeijan erikoisjoukot olivat iskun takana. Ensimmäisenä Ukrainan osuudesta iskuun raportoi Ukrajinska pravda, joka kertoi, että Ukrainan turvallisuuspalvelu SBU olisi vastuussa iskusta.
Vuorokausi räjähdyksen jälkeen, 9. lokakuuta 2022, Venäjän presidentti Vladimir Putin kutsui räjähdystä terroriteoksi. Putin väitti Ukrainan turvallisuuspalvelu SBU:n olleen teon takana, muttei esittänyt tästä mitään todisteita. Samalla Putin määräsi Venäjän turvallisuuspalvelu FSB:n tehostamaan sillan vartiointia. Ukraina on kiistänyt osallisuutensa räjähdykseen.
Länsimaisen median käsityksen mukaan hyökkäys sillalle johti sodankäynnin eskaloitumiseen, sillä siltaiskun jälkeen Venäjä hyökkäsi ohjuksilla useisiin kohteisiin Ukrainassa. Ohjusiskujen kohteina oli muun muassa sähkön- ja lämmönjakeluverkkoa ja rautatieyhteyksiä, mutta osa ohjuksista osui myös siviilikohteisiin tai niiden lähelle.
Euroalue
Laajentuminen
Maantieteellisen Euroopan ulkopuolella myös Ranskan merentakaiset departementit Guadeloupe, Martinique, Ranskan Guayana ja Réunion käyttävät euroa valuuttanaan ja kuuluvat viralliseen euroalueeseen.
Valtiot, jotka käyttävät euroa sopimusten nojalla
Andorra käytti valuuttanaan aiemmin rinnakkain Espanjan pesetaa ja Ranskan frangia. Euron käyttöönoton jälkeen myös Andorra siirtyi euroon. Asiasta ei kuitenkaan ollut tuolloin eikä vuosiin sen jälkeenkään sopimusta EU:n kanssa. Toisin kuin Monaco, San Marino ja Vatikaani, Andorra ei sopimuksen puuttumisen vuoksi myöskään saanut lyöttää omilla kansallisilla tunnuksillaan varustettuja eurokolikoita. Andorra solmi euron käyttämisestä sopimuksen EU:n kanssa 30. kesäkuuta 2011 ja sen mukana tilanne virallistui: maa sai alkaa lyöttää omia eurokolikoitaan 1. heinäkuuta 2013 lähtien. Andorra on suunnitellut julkaisevansa omat kolikkonsa maalis–huhtikuussa 2014
Muut alueet, jotka käyttävät euroa valuuttanaan
Montenegro käytti valuuttanaan aiemmin Saksan markkaa, nyt euroa.
YK:n väliaikaishallinto Kosovossa on julistanut euron alueen valuutaksi.
Mizoram
Väestö
Mizoramin virallisia kieliä ovat mizo ja englanti. Vuonna 2011 äidinkielenään mizoa puhui 802 763 henkilöä. Mizo on tiibetiläis-burmalaiset kieli. Suurin osa alueen asukkaista puhuu mizoa tai sille läheistä sukua olevia kieliä tai murteita. Alueella myös puhuttava chakman kieli kuuluu kuitenkin muista poiketen indoiranilaisiin kieliin.
Mizoramin asukkaiden valtaosa (87,16 %) on uskonnoltaan kristittyjä. Pienempiä uskontoja olivat buddhalaisuus (8,51 %), hindulaisuus (2,75 %) ja islam (1,35 %). Kristinuskon asema johtuu 1800-luvun lopulta lähtien alueella tehdystä lähetystyöstä. Suurin osa alueen kristityistä on protestantteja. Suurimpia kirkkokuntia ovat presbyteriaanit alueen pohjoisosissa ja baptistit alueen eteläosissa.
Bentsyylikloridi
Ympäristö- ja terveysvaikutukset
Aine syövyttää silmiä. Lyhytaikaisessa altistuksessa höyry ärsyttää silmiä, ihoa ja hengitysteitä.
Kaarle (Valois)
Valtakuntaa etsimässä
Kaarle tavoitteli myös keisarin kruunua ja avioitui siksi vuonna 1301 Catherine de Courtenayn kanssa, joka oli nimellinen latinalaisen Konstantinopolin keisarin tittelin haltija ja keisari Baudouin II Porfyrogennetosin pojantytär. Saadakseen paavin siunauksen Kaarle teki sotaretken Italiaan, jossa hän avusti Anjoun Kaarle II:a taistelussa serkkuaan, Sisilian kuningasta Fredrik III:a vastaan. Paavi nimesi hänet vikaarikseen, mutta Kaarlen epäonninen sekaantuminen Italian politiikkaan pilasi hänen maineensa myös Ranskassa 1301-1302.
Avioliitot ja lapset
Toisen kerran Kaarle avioitui 1302 Saint-Cloud’issa Konstantinopolin nimellisen keisarinnan Catherine de Courtenay’n (1274-1307) kanssa. Tästä avioliitosta syntyi lapset:
Paul Guilfoyle
Ura
Hänen tunnetuin roolityönsä on etsivä Jim Brassin osa amerikkalaisessa rikossarjassa C.S.I., jossa Guilfoyle näytteli heti sarjan alkamisesta eli vuodesta 2000 asti. Sarjasta on tullut suuri menestys ympäri maailman. Guilfoyle näytteli sarjassa 14 vuotta. Vuonna 2014 hänen roolihahmonsa kuitenkin kirjoitettiin sarjasta ulos.
Massimo De Vita
Ura piirtäjänä
Massimo aloitti Disney-uransa 1960-luvun alussa, tussaamalla isänsä sarjoja. Hänen ensimmäinen tarinansa oli Paperon de Paperoni contro Mandracchio vuodelta 1962. Hän on tunnettu sarjasta Olipa kerran... Amerikka, jossa Mikki Hiiri seikkaili Yhdysvaltain historian käännekohdissa. Näyte De Vitan varhaisimmasta tyylistä on tarina Roope setä näkee kaiken (vuodelta 1963) taskukirjassa Rohkea rokan syö. Ensimmäinen Suomessa julkaistu De Vitan tarina on Voitto kotiin (Aku Ankan naurupommi).
Theresa Bernstein
thumb|right|Theresa Bernstein
Karjalankannaksen taistelut talvisodassa
Alkutaistelut
Länsi-kannaksella Neuvostoliiton 7. armeijan joukot saavuttivat pääaseman 12. joulukuuta Muolaanjärven eteläpuolella ja aloittivat ensimmäisen murtoyrityksensä 17. joulukuuta. Itä-kannaksella alkoi yritys Taipaleenjoen ylittämiseksi 6. joulukuuta. Puna-armeijan jalkaväki hyökkäsi linnoitteiden kimppuun tykistön ja ilmavoimien tukemana. Bunkkerit kestivät tykkitulta hyvin ja pommitukset olivat epätarkkoja. Eräs patteri ampui yhtä bunkkeria kohti 1 800 kranaattia onnistuen vain irrottamaan siitä pieniä palasia. Hyökkääjän eteneminen jäi vaatimattomaksi ja tappiot suuriksi. 7. armeija keskeytti hyökkäystoimet 26. joulukuuta.
Suomalaisten vastaisku
Joulukuun hyökkäyksen jälkeen kävi ilmi, ettei vastus Kannaksella ollutkaan ennakkoarveluiden tasolla. Alkuperäisten kaavailujen tavoitteena oli edetä vähintään 15 kilometriä päivittäin. Kuvaavaa oli, että joukoille oli annettu määräys olla loukkaamatta Ruotsin rajaa. Neuvostoliitto kokosi nyt uuteen hyökkäykseen voimia koko valtakunnan alueelta. Kannakselle keskitettiin helmikuun 1940 alussa 23 neuvostodivisioonaa, 3 000 tykkiä rajattomine ammusvarastoineen sekä runsaasti panssarivaunuja. Suomella oli tällöin näitä joukkoja vastassa seitsemän divisioonaa sekä 330 tykkiä. Ampumatarvikkeita näille oli vain nimeksi.
Joseph Francis Kweku Essien
Joseph Francis Kweku Essien (s. 25. marraskuuta 1945) on ghanalainen roomalaiskatolinen piispa. Hänet vihittiin papiksi 10. heinäkuuta 1977 ja nimitettiin Wiawson hiippakunnan piispaksi 22. joulukuuta 1999. Piispaksi vihkiminen seurasi 25. maaliskuuta 2000. Pääkonsekraattorina toimi Peter Kodwo Appiah Turkson, jota avustivat Dominic Kodwo Andoh ja André Pierre Louis Dupuy.
Miikka Kajander
Ura
Ruotsin kausien jälkeen Kajander palasi Suomeen Vaasan Palloseuran riveihin. Hän saavutti uransa ensimmäisen ja ainoan mitalin VPS:n kanssa, seuran sijoittuessa toiseksi Valkeakosken Hakan jälkeen. Yhden Vaasassa vietetyn kauden jälkeen Kajander palasi Tampereelle juuri perustettuun Tampere Unitediin. Hän pelasi tärkeässä roolissa, tehden 20 ottelussa kahdeksan maalia TamUn noustessa ensimmäisellä kaudellaan Veikkausliigaan. Kajander pelasi vielä muutamia liigaotteluita seuraavalla kaudella ja esiintyi myös yhteistyöseura Nokian Pyryn joukkueessa Ykkösessä. Hän lopetti uransa kauden 2000 jälkeen.
Joan Crawford
Loppuvuodet
thumb|upright|left|Elokuvan [[Mitä tapahtuikaan Baby Janelle? juliste. Baby Jane oli ensimmäinen Crawfordin tekemä kauhuelokuva.]] Vuonna 1962 Crawford näytteli Bette Davisin rinnalla toista pääosaa suurta menestystä saaneessa elokuvassa Mitä tapahtuikaan Baby Janelle?. Davis huomioitiin suorituksestaan Oscar-ehdokkuudella, mutta palkinnon sai lopulta Anne Bancroft. Crawford nouti palkinnon poissa olleen Bancroftin puolesta ja sai samalla tilaisuuden ilkkua inhoamalleen Davisille. Kaksikko työskenteli vielä kerran yhdessä Murha asuu sydämessä -elokuvassa vuonna 1964. Crawford kuitenkin jättäytyi elokuvasta naisten keskinäisten erimielisyyksien takia kesken kuvausten, ja hänen tilalleen palkattiin Olivia de Havilland.
Muu yksityiselämä
thumb|Kuva vuoden 1962 elokuvasta Mitä tapahtuikaan Baby Janelle? Syntyjään katolinen Crawford alkoi 1930-luvulla harjoittaa kristillisen tieteen oppeja. Vaikka hän ei omien sanojensa mukaan noudattanut liikkeen oppeja aivan sanatarkasti, hän uskoi ruumiillisten vaivojen voivan parantua uskon voimalla. Crawford kertoi omaelämäkerrassaan uskovansa Jumalaan, muttei uskonut Jumalan välittävän siitä, mihin uskontoon ihminen kuului. Hän noudatti kristillisen tieteen oppeja aina kuolemaansa saakka.
Vladimir Monomah
Kiovan suurruhtinas
Vladimirin valtakausi päättyi vuoteen 1125, jolloin hän kuoli.
Salo (sukunimi)
Tunnettuja Salo-nimisiä:
Selkälokki
Lisääntyminen
Selkälokin pesä on selvästi pienempi kuin harmaalokin. Se on rakennettu kuivista ruohoista ja sammalista. Harmaalokkiyhdyskunnissa pesivien selkälokkien pesät ovat yleensä alempana, lähempänä vesirajaa, kuin harmaalokkien pesät, ja mielellään katajikon tai heinikon suojassa. Munia on kolme ja ne ovat hieman pienempiä kuin harmaalokin ja hieman suurempia kuin kalalokin. Muninta alkaa Etelä-Suomessa yleensä äitienpäivän tienoilla. Kumpikin vanhemmista hautoo ja haudonta kestää lähes neljä viikkoa. Poikaset kasvavat nopeammin kuin harmaalokin ja ovat lentokykyisiä usein jo viisiviikkoisina eli etelässä heinäkuun alkupuolella.
Uhanalaisuus
Vielä 1900-luvun alussa selkälokki ja kalalokki olivat Suomen yleisimmät lokkilajit. 1950–1960-luvulla yksilömäärät olivat huipussaan, mutta 1970–80-luvulta lähtien kanta on pienentynyt koko ajan.
Opuntiat
Hedelmät
Opuntioiden hedelmät ovat soikeita, pitkänomaisia marjoja. Oputioiden hedelmät ovat syötäviä, mutta ne ovat joillakin lajeilla maukkaampia ja myös nuoria versoja voi syödä. Kuoren osuus hedelmästä on noin 33–55 prosenttia. Hedelmäliha sisältää 2–10 prosenttia siemeniä. Yleisimmin viljellään hedelmien tuottamiseksi viikunaopuntiaa eli O. ficus-indica sekä O. megacantha, O. streptacantha ja O. amyclaea lajeja. Hedelmät ovat väriltään kirkkaan vihreitä, keltaruskeita, keltaoransseja tai punavioletteja. Ainakin Meksikossa on kaupallisia viljelmiä joilla niitä kasvatetaan. Niistä on valmistettu mehua, hilloa, marmeladia ja hyytelöä. Viikunaopuntian hedelmiä myydään Suomessa kaktusviikunan nimellä syksyisin jolloin satoa korjataan.
Jertta Blomstedt
Jertta Blomstedtin veli on professori J. P. Roos ja puoliso oli taidemaalari ja professori Juhana Blomstedt.
James Clavell
Aasia-saaga
Julkaistuaan Kuningasrotan vuonna 1962 Clavell palasi romaanien pariin teoksella Tai-Pan vuonna 1966. Tai-Pan sijoittuu Hongkongin perustamisaikoihin 1840-luvulle. Sama romaanin kaava toistuu Clavellin myöhemmissä romaaneissa, jotka sisältävät paljon hahmoja ja jännittävästi toisiinsa kietoutuvia juonia. Yhden romaanin hahmot ja suvut esiintyvät usein toisissa romaaneissa, joskin aikaeroa saattaa olla jopa 400 vuotta. Monet romaanit seuraavat Struanien kauppayhtiön historiaa; se perustuu oikeaan yritykseen Jardine Mathesoniin.
Suomennetut romaanit
”Aasia-saagaan” kuuluvat romaanit Gai-jin, Kuningasrotta, Noble House, Pyörretuuli, Shōgun ja Tai-Pan.
Helman heilahdus
Taideteos
Jyrki Siukonen kirjoitti teoksen ”suuresta, piirroksellisesta alamaailmasta, jonka kätköistä paljastuu velvettiä ja satiinia”:
Barbara Stanwyck
Stanwyck esitti usein vahvoja, määrätietoisia, sisukkaita ja dominoiviakin naisia, joista useat olivat femme fataleja. Stanwyck tunnetaan erityisesti film noir -elokuvagenren taitajana. Hän loisti draamaelokuvissa, mutta oli myös taitava komedienne. Hänet muistetaan luultavasti parhaiten Billy Wilderin elokuvasta Nainen ilman omaatuntoa (1944) ja televisiowesternistä The Big Valley (1965–1969), josta hänelle myönnettiin myös Emmy-palkinto. Hän sai sen lisäksi vielä kaksi muuta Emmy-palkintoa ja yhden Golden Globen, mutta elokuva-alan tärkeimpänä pidettyä Oscar-palkintoa hän ei koskaan onnistunut voittamaan, vaikka olikin neljä kertaa ehdokkaana. Stanwyck mainittiinkin usein ”parhaana näyttelijättärenä, joka ei ole koskaan saanut Oscaria”. Stanwyckille myönnettiin viimein kunnia-Oscar vuonna 1982.
Muutto Hollywoodiin ja uran nousu
Aviomies Fayn ura oli alkanut hiipua siinä missä hänen vaimonsa menestyi. Viimeisenä yrityksenään pitää suhde sekä Fayn ura kasassa Stanwyck suostui vuonna 1933 näyttelemään yhdessä Fayn kanssa näytelmässä Tattle Tales, joka sai ensi-iltansa 1. kesäkuuta 1933, mutta suljettiin jo 28 näytöksen jälkeen 24. kesäkuuta. Kaksi vuotta myöhemmin pari allekirjoitti eropaperit.
Vuodet huipulla
pienois|Stanwyck ehkä tunnetuimmassa elo­kuvassaan Nainen ilman omaatuntoa (1944). Vuonna 1944 Stanwyck näytteli ehkä tunnetuimmassa roolissaan Billy Wilderin yhteensä seitsemän Oscar-ehdokkuutta saaneessa film noir -elokuvassa Nainen ilman omaatuntoa, josta hän sai jälleen Oscar-ehdokkuuden parhaasta naispääosasta. Hän tulkitsi elokuvassa juonikasta Phyllis Dietrichsonia, joka viettelee rakastajansa (Fred MacMurray) murhaamaan miehensä. Phyllis Dietrichson on sijoittunut sijalle kahdeksan Yhdysvaltain elokuvainstituutin satavuotissarjan 50 suurinta elokuvasankaria ja -roistoa -listalle 25 suurinta elokuvaroistoa -osioon sekä Premiere Magazine -lehden sata aikojen suurinta elokuvahenkilöä -listaan sijalle 58 ja vuonna 2006 saman listan sijalle 98. Itse elokuva on päässyt Yhdysvaltain elokuvainstituutin sata parasta elokuvaa (sija 38), sata jännittävintä elokuvaa (sija 24) ja sata romanttisinta elokuvaa (sija 84) -listoille. Se myös valittiin "kulttuurisesti, historiallisesti tai esteettisesti merkittävänä" elokuvana säilytettäväksi Yhdysvaltain kongressin kirjastoon National Film Registryssä vuonna 1992. Samana vuonna Stanwyck oli Yhdysvaltain parhaiten ansaitseva nainen palkalla. Nainen ilman omaatuntoa -elokuvan myötä Stanwyckin suosio oli huipussaan.
Tunnustus elämäntyöstä
Stanwyck sai 8. helmikuuta 1960 elokuvaurastaan tähden Hollywood Walk of Famelle, joka sijaitsee osoitteessa 1751 Vine Street. Hänet on myös vuonna 1973 kunnianosoituksena liitetty Hall of Great Western Performersiin National Cowboy & Western Heritage-museossa Oklahoma Cityssä, Oklahomassa.
Hugo Malmi
Malmin vanhemmat olivat rautatievirkamies Karl Malm ja Sofia Lönnberg. Hän valmistui insinööriksi Polyteknillisestä opistosta 1903 ja tuli samana vuonna Tie- ja vesirakennushallituksen apulaisinsinööriksi, kohoten myöhemmin vanhemmaksi insinööriksi. Vuosina 1916–1917 hän toimi työpäällikkönä voimalaitostyömailla, vuodesta 1918 hän oli valtion Koskivoimakomitean yli-insinööri ja vuodesta 1923 Koskivoimatoimiston johtaja.
Terjo Markkanen
Sukutausta
Markkasen isänpuoleinen suku oli lähtöisin Pieksämäeltä, josta Markkasen isoisä Abel siirtyi Kotkaan 1900-luvun alussa. Abel Markkanen (1877–1948) oli köyhistä lähtökodista ja joutui elättämään itsensä jo pienestä lapsesta saakka, muun muassa renkinä ja paimenpoikana ja Kotkassa hän päätyi saha- ja lautatarhatyöhön. Kotkassa tästä työmiehestä muuntui ahkera paikallispoliitikko, järjestöaktiivi ja ennen kaikkea vankkumaton sosiaalidemokraatti. Eritoten osuuskauppatoiminta oli lähellä Abelin sydäntä ja hän kuului jäsenenä Kyminlaakson Osuusliikkeen keskeisiin hallintoelimiin kymmeniä vuosia, aina osuusliikkeen perustamisesta vuonna 1905 lähtien. Näin ollen Terjo Markkasen isä Arvo aloitti uransa varsin luontevasti Kyminlaakson Osuusliikkeen myymäläapulaisena vuonna 1920.
Tunnustukset
Entinen kansanedustaja ja Eteenpäin-lehdessä vuosina 1961–1988 toimittajana työskennellyt Risto Tuominen kirjoitti Markkasen muistokirjoituksen Kymen Sanomiin elokuussa 2007 tunnustuksena hänen pitkästä urastaan Eteenpäin Osakeyhtiössä ja kotkalaisessa paikallispolitiikassa. Lisäksi Markkasen 50-vuotispäivänä Eteenpäin julkaisi hallituksensa puheenjohtajasta Jouni Viitasen kirjoittaman haastattelun, jossa Markkanen kertoo poliittisen uransa kohokohdista.
Saksan Itämeren-divisioona
Toinen, vapaaherra ja eversti Otto von Brandensteinin komentama saksalaisyksikkö, Osasto Brandenstein 3000 miestä nousi maihin Loviisan Valkossa 7. huhtikuuta 1918 alkaen useana Tallinnasta suoritettuna kuljetuksena ja valtasi Lahden. Yhdessä tämän maihinnousuosaston kanssa Itämeren-divisioonan miesvahvuus nousi noin 13 000 mieheen.
12. nostoväkidivisioonan esikunta
pienoiskuva|Saksalaisia Karjaan rautatieasemalla [[Karjaan valtaus|Karjaan valtauksen jälkeen.]]
Giovanni Battista Belzoni
Giovanni Battista Belzoni (15. marraskuuta 1778 – 3. joulukuuta 1823) oli italialainen arkeologi ja egyptologi. Kuuluisaksi hän tuli löydettyään Kuninkaiden laaksosta uusia hautoja ja kirjoitettuaan Narrative of the Operations and Recent Discoveries Within the Pyramids, Temples, Tombs, and Excavations in Egypt and Nubia –nimisen kirjan.
Matka Egyptiin
Lopetettuaan sirkusuransa Belzoni matkusti vaimonsa ja irlantilaisen palvelijansa James Curtinin kanssa Maltalle, jossa tapasi Egyptin käskynhaltijan Muhammed Ali Paššan. Kohtaaminen herätti Belzonin kiinnostuksen, joten hän matkusti Kairoon toivoen voivansa myydä käskynhaltijalle hydraulisen kastelulaitteen, jolla Niilin vettä pystyttiin nostamaan viljelyksille. Vaikka kone toimi odotetusti, hylkäsi Muhammed Ali kaupat, mutta antoi Belzonille pienen valtion apurahan, joka mahdollisti jäämisen Egyptiin.
Ramses II:n patsas
thumb|200px|"Nuori Memnon" - [[Ramses II:n kolossaalipatsas, joka on nyt British Museumissa Lontoossa.]]
Abu Simbel
Urakan jälkeen Belzoni matkusti 1816 Abu Simbeliin, jossa hän yritti kaivaa Ramses II:n temppeliä esiin hiekasta. Hiekan kertyminen oli kuitenkin niin voimakasta ja työvoima ja varat niin niukkoja, että hän jätti työn kesken sillä kertaa. Vuotta myöhemmin hän palasi kolmen englantilaisen, kuninkaallisen laivaston kapteenien Irbyn ja Manglesin ja erään herra Henry Beechleyn, kanssa ja aloitti työt uudelleen päästen lopulta oviaukolle asti ensimmäisenä eurooppalaisena (tai ylipäätään ensimmäisenä ihmisenä) sitten antiikin. Hän oli pettynyt vaikkakin vaikuttunut temppelin sisätilojen suuruudesta, sillä hän oli odottanut löytävänsä suuria aarteita. Mukaansa hän otti paikalta kaksi luonnollisen kokoista haukanpäistä leijonapatsasta, pienen istuvan hahmon ja kuparisia osia oviaukosta, jotka ovat nyt British Museumissa. Belzoni ikuisti näkemänsä tekemissään akvarelleissa, sillä hän oli muun ohella myös kätevä käyttämään sivellintä. Hänen maalauksensa julkaistiin myöhemmin litografioina.
Juho Latukka
Vuosina 1923–1925 Latukka toimi Lännen vähemmistökansallisuuksien yliopiston suomalaisen sektorin vararehtorina Leningradissa. Hän oli naimisissa vuodesta 1908 Lyyli Maria Haikosen kanssa.
Etelä-Afrikka
Apartheid
thumb|Kyltti [[Durbanin hiekkarannalla vuonna 1989. Sen mukaan ainoastaan valkoiset voivat käyttää rantaa.]] Toisen maailmansodan jälkeen vuoden 1948 vaaleihin uudelleen yhdistynyt kansallispuolue lähti kampanjoimaan uuden apartheidiksi kutsumansa politiikan puolesta. Kansallispuolue lupasi myös turvata "valkoisten työläisten edut ja työmahdollisuudet valkoisten alueilla", ja sen vaalikampanjassa käytettiin iskulauseita, kuten Swart gewar (musta vaara) ja Die kaffer op sy plek (Kafferi sinne minne kuuluukin). Puolue voitti vaaleissa parlamentin enemmistön, vaikka saikin alle puolet annetuista äänistä, ja muodosti hallituksen Daniel François Malanin johdolla.
Etelä-Afrikka erotettiin rotusortopolitiikan takia Yhdistyneistä kansakunnista vuonna 1974. Se hyväksyttiin jäseneksi uudestaan vuonna 1994.
Apartheidin päättyminen
Vuonna 1993 maassa pidettiin vaalit, joihin saivat ensimmäistä kertaa osallistua kaikki etniset ryhmät. Vaaleissa maan johtoon nousi ANC:n johtama koalitio. ANC sai vaaleissa annetuista äänistä 62,7 %, joka jäi hiukan alle perustuslain muuttamiseksi vaaditusta 2/3 enemmistöstä. Maan toiseksi suurimmaksi puolueeksi nousi Kansallispuolue 20,4 %:n kannatuksella. 9. toukokuuta Etelä-Afrikan uusi parlamentti valitsi yksimielisesti Nelson Mandelan maan uudeksi presidentiksi. Maan kansalliskokouksen puhemieheksi valittiin Frene Ginwala.
Hallinto
Perustuslain muutokset vaativat 2/3:n enemmistön kansalliskokouksessa ja kuuden provinssin tuen provinssien neuvostossa. Perustuslain ensimmäisen luvun, jossa määritellään valtion perusarvot, muuttaminen vaatii 75 % enemmistön.
Politiikka
Jacob Zumaa syytettiin korruptiosta, ja kansalliskongressi päätti helmikuussa 2018 erottaa hänet, mutta hän vaati pitkää eroaikaa, johon taas kansalliskongressi ei suostunut.
Ulkopolitiikka
Apartheid-hallinnon aikana Etelä-Afrikan ulkopolitiikan keskeisin tavoite oli puolustaa ja suojella valkoisten ylivaltaa ylläpitävää poliittista järjestelmää. Tämän politiikan seurauksena maa joutui syrjään kansainvälisestä politiikasta ja päätyi lopulta niin sanottuun "eristyksen diplomatiaan". Etelä-Afrikka erotettiin rotusortopolitiikan takia Yhdistyneistä kansakunnista (YK) vuonna 1974. Vuoden 1994 vaalien jälkeen tilanne muuttui, maa hyväksyttiin YK:n jäseneksi ja se otti keskeisen roolin Afrikan politiikassa. Mandelan mukaan uuden ulkopolitiikan luominen oli avainasemassa uuden ja vauraan maan rakentamisessa.
Puolustusvoimat
Etelä-Afrikan puolustusmenot lähes kymmenkertaistuivat vuosien 1975–1989 välisenä aikana noin 1 miljardista randista 9,4 miljardiin randiin. Dollareilla mitattuna ne pysyivät kuitenkin kutakuinkin vakiona. Puolustusmenot olivat 1980-luvulla keskimäärin 16,4 % valtion menoista. 1990-luvun puoleen väliin tultaessa puolustusmenot olivat laskeneet jo alle 3 %:iin bruttokansantuotteesta ja alle 10 %:iin valtion menoista.
Maasta- ja maahanmuutto
Virallisen siirtolaisuuden lisäksi Etelä-Afrikassa arvioidaan olevan 2–8 miljoonaa laitonta siirtolaista. Laittoman siirtolaisuuden tärkeimpänä syynä on maan lähialueita nopeampi talouskasvu. Etelä-Afrikkaan saapuu laittomia siirtolaisia erityisesti Mosambikista, Lesothosta, Angolasta ja Zimbabwesta. Ilmiötä ovat voimistaneet myös Mosambikin ja Angolan sisällissodat, joiden seurauksena miljoonia ihmisiä on joutunut pakolaisiksi. Laiton siirtolaisuus on vaikeuttanut maan hallituksen pyrkimyksiä parantaa kansalaistensa elinoloja. Siirtolaiset ovat myös vaikeuttaneet maan aids-tilannetta ja lisänneet rikollisuutta.
Kielet
[[Tiedosto:South Africa municipalities by language 2001.png|thumb|300px|Etelä-Afrikan kielialueet. Alueet, joilla kieltä puhuu vähemmistö, on merkitty vaaleammalla värillä.
]] Maan parlamentissa saa käyttää haluamaansa maan 11 virallisesta kielestä, ja siellä on tulkkipalvelu. Tosin osa virallisista kielistä on ainakin osittain keskenään ymmärrettäviä. Useissa yhteyksissä valtiovalta noudattaa kuuden kielen politiikkaa, jolloin keskenään ymmärrettäviksi katsottavat xhosa, zulu, swati ja ndebele yhdistetään nguni-ryhmään, tswana sekä sestotho ja pohjoissotho taas sotho-ryhmään. Tämän mukaisesti valtion viralliset asiakirjat edellytetään käännettäviksi englanniksi, afrikaansiksi, tsongaksi, vendaksi sekä yhdelle sotho-ryhmään ja yhdelle nguni-ryhmään kuuluvalle kielelle.
Terveys
Ennen vuotta 1994 maan terveydenhuoltojärjestelmässä vallitsi rotuerottelu, ja eri roturyhmillä oli kullakin omat sairaalat. Suurin osa sairaaloista sijaitsi valkoisten alueilla, eikä hallitus todellisuudessa pyrkinyt tarjoamaan terveydenhuoltopalveluita väestön enemmistölle. 2000-luvulla terveydenhuoltojärjestelmää on uudistettu niin, että se olisi tasa-arvoisempi ja palvelisi apua tarvitsevia.
Liikenne
thumb|left|Linja-auto Kapkaupungissa. Etelä-Afrikassa on vasemmanpuoleinen liikenne. Maan liikenneinfrastruktuuri on korkeatasoinen, ja monet eteläisen Afrikan maat käyttävät sitä hyödyksi ulkomaankaupassaan. Julkisella kuljetusyhtiöllä Transnet Limitedillä on keskeinen asema maan kuljetusmarkkinoilla. Se käsittelee vuosittain 180 miljoonaa tonnia juna- ja 2,1 miljoonaa tonnia maantierahtia.
Talous
thumb|300px|[[Johannesburg; kaupunki syntyi kultakaivosten ympärille ja se on nykyään Etelä-Afrikan taloudellinen keskus.]] Etelä-Afrikka on koko Afrikan ylivoimaisesti kehittynein talous, joka on myös erityisesti vuoden 1994 jälkeen kasvanut nopeasti. Maan tärkein teollisuuden ala on kaivosteollisuus ja muita keskeisiä ovat tehdas-, kaasu- ja öljy- ja kemianteollisuus sekä maatalous ja turismi. Viime vuosina maan tekstiiliteollisuus sekä pankki- ja finanssiala ovat kasvaneet nopeasti. Teollisuus on keskittynyt erityisesti Gautengin alueelle, jossa sijaitsee pääosa maan kaivoksista. Maalla on vahva finanssi- ja teollinen infrastruktuuri, jolla on merkittävä kasvupotentiaali. Apartheidin aikana maahan syntyi vaikea sosioekonominen epätasa-arvo, joka edelleen ilmenee muun muassa korkeana työttömyytenä, laajana köyhyytenä ja rikollisuutena. Työttömyys on luonut maahan mittavan harmaan talouden, joka on haaste maan taloudelliselle kehitykselle.
Maatalous
Talouspakotteiden päätyttyä eteläafrikkalaisen viinin vienti lähti kasvuun, ja vuonna 2000 maasta vietiin jo 139 miljoonaa litraa viiniä. Suosituimmat valkoviinirypäleet ovat chenin blanc, colombard ja chardonnay ja punaviinirypäleet cabernet sauvignon, pinotage ja shiraz. Punaviinin osuus on kasvussa, valkoviini muodosti aiemmin 85%, vuonna 2000 2/3 tuotannosta. Vuonna 2005 valkoisen osuus oli enää 55%.
Iso-Pomppu
Iso-Pomppu on Kanta-Hämeessä Lopella Räyskälän kylän lähellä sijaitseva lampi.
Etelä-Afrikka
Musiikki
Etelä-Afrikan musiikkiperinteessä yhdistyvät maan kotoperäiset ainekset ja ulkopuolelta tulleet vaikutteet. 1800-luvun lähetystyön ja yhdysvaltalaisten negrospirituaalien vaikutuksesta maahan syntyi myös oma gospel-perinne, joka on edelleen elinvoimainen ja on yksi maan suosituimmista musiikkimuodoista. Hengellisen musiikin kuoroperinteeseen sekoittui myös afrikkalaisia vaikutteita. Tämän isicathamiyaksi kutsutun tyylin tunnetuin edustaja on länsimaissakin tunnettu Ladysmith Black Mambazo.
1950-luvun puolessavälissä edistykselliset jazzmuusikot Sophiatownissa olivat perustaneet Sophiatown Modern Jazz Clubin, joka teki tunnetuksi uuden polven jazzia, kuten Charlie Parkeria ja Dizzy Gillespietä. Kerhon piiristä syntyi myös maan ensimmäinen bebop-yhtye Jazz Epistles, jonka jäseniin kuului muun muassa Hugh Masekela. Omintakeisella jazztyylillään kansainvälisen uran loi myös Abdullah Ibrahim (alun perin Dollar Brand), joka yhdisti Duke Ellingtonin rikkaan orkestroinnin 1960-luvun avantgardejazz-suuntauksiin.
Urheilu
Eteläafrikkalaisia maailmanmestareita löytyy muun muassa uinnista, yleisurheilusta, lainelautailusta ja nyrkkeilystä.
Ruoka
Eteläafrikkalainen keittiö ilmentää maan monikulttuurista taustaa. Hollantilaisten siirtolaisten maatilojen työvoimaksi tuomat malaijiorjat toivat maahan myös oman ruokaperinteensä samoin kuin uskonnollista vainoa Ranskasta paenneet hugenotit, jotka perustivat maahan ensimmäiset viinitilat jo 1600-luvulla. Myöhemmin 1800-luvun aikana erityisesti Natalin sokeriplantaaseille tuodut intialaiset rikastuttivat maan ruokakulttuuria omalla perinnöllään, kuten myös kullan perässä maahan muuttaneet britit ja saksalaiset.
Aiheesta muualla
Hallitus
Perussuomalaisten Uudenmaan piiri
Vaaliliitot eduskuntavaaleissa
Vuoden 2007 eduskuntavaaleissa perussuomalaiset asetti Uudellamaalla 29 ehdokasta. Puolue oli vaaliliitossa itsenäisyyspuolueen (5 ehdokasta) kanssa. Perussuomalaiset sai vaalipiiristä kaksi kansanedustajaa, itsenäisyyspuolue ei yhtäkään.
Itse valtiaat – Avaruusmusikaali
Musikaalin kappaleet
"Oi Seppo, Seppo!"
Georg Kaiser
Friedrich Carl Georg Kaiser (25. marraskuuta 1878 Magdeburg, Saksa – 4. kesäkuuta 1945 Ascona, Sveitsi) oli tuottelias saksalainen näytelmäkirjailija, joka hallitsi monia tyylilajeja mutta tuli erityisesti tunnetuksi ekspressionistisen teatterin edustajana. Hän oli Gerhart Hauptmannin ja Walter Hasencleverin ohella Weimarin tasavallan esitetyimpiä näytelmäkirjailijoita. Kaiserin tunnetuimpia teoksia ovat Die Bürger von Calais (1913, suom. Calais’n porvarit), Von morgens bis mitternachts (1912) sekä trilogia, jonka osat ovat Koralli (Die Koralle, 1917), Kaasu (Gas, 1918) ja Kaasu II (Gas II, 1920).
Teoksia
Calais’n porvarit on historiallinen ja sodanvastainen draama, jonka Kaiser kirjoitti juuri ennen ensimmäistä maailmansotaa 1913. Se kantaesitettiin vasta 1917, kolmantena sotavuonna. Teoksen niukka dialogi sisältää useita tunteikkaita monologeja, jotka ovat saaneet vaikutteita August Strammin runollisesta sähkösanomatyylistä. Teoksessa, kuten muissakin Kaiserin tämän ajan töissä, nähdään myös Nietzschen filosofian vaikutusta.
Valkoiset
Armeijan perustaminen
Päämajaan saatiin 21.1. tieto noin tuhannesta venäläisestä sotilaasta, jotka olivat tulossa Seinäjoelle liittyäkseen venäläisiin varuskuntiin. Seurauksena oli kahakka Vaasassa venäläisten sotilaiden ja suojeluskuntalaisten välillä 24. päivän vastaisena yönä, minkä johdosta Mannerheim antoi 24.1. käskyn Vaasan ympäristön suojeluskuntien keskittämisestä kaupunkiin. Samana päivänä hän lähetti senaatin puheenjohtajalle kirjelmän, jossa hän esitti suunnitelmansa saamansa tehtävän toteuttamiseksi eli järjestyksen palauttamiseksi Suomessa. Mannerheim ehdotti muun muassa jääkärien palaamisen ja aseiden tuonnin kiirehtimistä, todellisten joukko-osastojen muodostamista sekä venäläisten joukkojen maahan tuonnin estämistä.
II/JR 7
Keskittäminen
II/JR 7:n varuskunta-alue sijaitsi tulevalla keskitysalueella, joten varsinaisia kuljetuksia ei keskityksen yhteydessä tarvittu.
Tyrjän taistelu ja eteneminen Laatokan rantaan 31.7.-21.8.1941
31.7.1941 II/JR 7 aloitti hyökkäyksen JR 7:n hyökkäyskaistan keskimmäisenä yksikkönä. Päivän aikana pataljoona pääsi ankarasta vastarinnasta, miinoitteista, murroksista ja metsäpaloista johtuen etenemään ainoastaan noin 8oo metriä. Eteneminen tapahtui ns. pesäkkeestä pesäkkeeseen mm. käsikranaattien ja kasapanosten avulla. Pataljoona joutui torjumaan myös puna-armeijan panssarivaunujen tukemia vastahyökkäyksiä päivän aikana useitakin.
Forssa Print
Forssa Print lakkautti sanomalehtipainon vuonna 2012, jolloin Forssan Lehden paino siirtyi aluksi Saloon Lehtitehtaalle. Forssan Lehden päädyttyä Hämeen Sanomien osaksi lehteä on painettu vuoden 2015 alusta Hämeen Sanomien omistamassa painotalossa Hämeenlinnassa. Myöhemmin Forssan Lehden painatus siirtyi Alma Manun (Aamulehti) painolle Tampereelle
Erasmus+
pienoiskuva|upright|Erasmus-hankkeen nimihahmo, [[Erasmus Rotterdamilainen.]] Erasmus+ (Erasmus Plus, ) on Euroopan unionin vaihto-opiskelijaohjelma, joka on perustettu vuonna 1987 nimellä Erasmus-ohjelma. Vuonna 2014 alkoi ohjelman kausi nimellä Erasmus Plus. Sitä edellinen kausi oli Elinikäisen oppimisen ohjelma vuosille 2007–2013. Erasmus-ohjelma oli aiemmin (vuoteen 1999) osa Sokrates-ohjelmaa.
Erasmus+ on virallisesti perustettu 15. kesäkuuta 1987, ja siihen on siitä lähtien osallistunut yli kaksi miljoonaa Erasmus-opiskelijaa. Lukuvuonna 2008–2009 ohjelman kautta lähti vaihtoon lähes 199 000 vaihto-opiskelijaa, mikä on opiskelijavaihdon Euroopan ennätys.
Toivotuimmat 2
Toivotuimmat 2 on Maynie Sirenin, Veikko Huuskosen, Rita Elmgrenin, Annikki Tähden ja Laila Halmeen kokoelma-albumi vuodelta 2014
Vjatšeslav I
Ensi kerran hän nousi valtaan Kiovassa vuonna 1139 veljensä Jaropolk II:n kuoltua, mutta menetti pian valtansa Vsevolod II:lle. Seuraavan kerran Vjatšeslav nousi valtaan veljenpoikansa Izjaslav II:n kanssahallitsijaksi 1151 ja hallitsi kuolemaansa asti 1154.